منيم چاغريشيملا گنجه دن حكيم - جراح قاسم خانتاليشينسكي و داغليق قاراباغدان جرراح عصرييان دا گلميشدي. صؤحبت زماني قولييئف بيلديردي كي، اونلار نوخايا گئديب، اوردا ايستيراحت ائتمگ ايسته ييرميشلر. سوروجو ملكييان دئدي  كي، گئجه يول گئتديكلريندن رول آرخاسيندا مورگوله ييب، بو دا قضايا سبب اولدو. لاكين رول ايكييه بولونموشدو. بوردان دا آيدين اولور كي، ملكييان سينه سي ازيلمه سين دئيه رولدان وار گوجو ايله ياپيشميش، بونو ايسه اوياتميش وضعييتده يوخ، قاباقجادان تهلوكه حيسس ائديب، اؤزونو قوروماق اوچون ائده بيلردي. من ائله حئساب ائديرم كي، همين قضا تصادوفي اولماييب، پيشه وريني قتله يئتيرمك مقصديله تشكيل اولونموش بير آكت (پلان) دير. من آشاغيداكي فاكتلارا اساسن بو قرارا گليرم.  1ـ پيشه وريني نوخايا آپارماق اوچون هئچ بير ضرورت  يوخ ايدي. ماشيني ساعاتدا دوخسان كيلومئتر سورعتله قووماق دا واجيب دئييلدي.  2ـ پيشه وريني اؤز ماشينيندا يوخ، ژئنئرال غولام يحيانين ماشينيندا آپاريبلار. سوروجو ده اونون اؤز سوروجوسو يوخ، ژئنئرالين سوروجوسو ايميش.